Focke-Wulf Fw 56 Stösser

Το **Focke-Wulf Fw&nbsp;56 ''Stösser*** ήταν γερμανικό μονοκινητήριο αεροσκάφος προκεχωρημένης [[εκπαιδευτικό αεροσκάφος|εκπαίδευσης]] της δεκαετίας του 1930.

==Σχεδιασμός και ανάπτυξη==
Ο [[Κούρτ Τανκ]] (Kurt Tank), αρχισχεδιαστής της [[Focke-Wulf]], ανέπτυξε το Fw 56 στο πλαίσιο απαίτησης του [[Υπουργείο Αεροπορίας του Ράιχ|Υπουργείου Αεροπορίας του Ράιχ]] ([[γερμανικά|γερμ]]. *Reichsluftfahrtministerium*, RLM) που αφορούσε στην απόκτηση νέου αεροσκάφους προκεχωρημένης εκπαίδευσης. Παράλληλα εξετάστηκε το ενδεχόμενο χρήσης του ως αμυντικού μαχητικού.

Το αρχικό πρωτότυπο πραγματοποίησε την παρθενική του πτήση το Νοέμβριο του 1933. Ακολούθησε το δεύτερο πρωτότυπο, με τροποποιημένη [[άτρακτος|άτρακτο]] και πτέρυγες μεταλλικής αντί ξύλινης κατασκευής. Το τρίτο πρωτότυπο, που πέταξε για πρώτη φορά τον Φεβρουάριο του 1934, είχε ξύλινες πτέρυγες όπως το αρχικό. Έπειτα από τις συγκριτικές δοκιμές, που έλαβαν χώρα το 1935, η πρόταση της Focke-Wulf επιλέχθηκε έναντι των ανταγωνιστικών  [[Arado Ar&nbsp;76]] και [[Heinkel He&nbsp;74]] και εντάχθηκε σε παραγωγή. Κατασκευάστηκαν περίπου χίλια αεροσκάφη, με τα περισσότερα να χρησιμοποιούνται από την *Luftwaffe*. Fw 56 παρέλαβαν επίσης η Αυστρία και η [[Βασίλειο της Ουγγαρίας|Ουγγαρία]]. Μερικά πωλήθηκαν σε ιδιώτες, όπως παραδείγματος χάριν στον [[Γκερντ Άχγκελις]] (Gerd Achgelis) που ίδρυσε αργότερα την εταιρεία κατασκευής [[ελικόπτερο|ελικοπτέρων]] [[Focke-Achgelis]] μαζί με τον [[Χένριχ Φόκε]] (Henrich Focke).

Ο [[Ερνστ Ουντέτ]], μέγας υπέρμαχος των [[βομβαρδιστικό κάθετης εφόρμησης|βομβαρδιστικών κάθετης εφόρμησης]], χρησιμοποίησε  το δεύτερο πρωτότυπο (Fw&nbsp;56&nbsp;V2) σε αυτόν το ρόλο οδηγώντας την *Luftwaffe* προς την ανάπτυξη τέτοιου τύπου αεροσκαφών.

===Περιγραφή===
Το Fw&nbsp;56 ήταν [[μονοπλάνο]] με [[μονοπλάνο#πτέρυγα αλεξηλίου|πτέρυγα αλεξηλίου]] και άτρακτο κατασκευασμένη από ατσάλινους σωλήνες με μεταλλική επικάλυψη στο εμπρόσθιο τμήμα και υφασμάτινη επικάλυψη στα υπόλοιπα μέρη. Η πτέρυγα ήταν ξύλινη και το σύστημα προσγείωσης σταθερό. Προωθούνταν από αερόψυκτο εν σειρά κινητήρα Argus και ήταν μονοθέσιο, δεδομένου πως προοριζόταν να χρησιμοποιηθεί για την μετάπτωση των πιλότων από τα αεροσκάφη βασικής εκπαίδευσης Bücker. Επίσης έφερε δύο [[πολυβόλο|πολυβόλα]] [[πολυβόλο MG 17|MG&nbsp;17]] και μπορούσε επίσης να μεταφέρει τρεις [[βόμβα|βόμβες]] των 10&nbsp;kg προκειμένου να καλύπτεται ο δευτερεύων ρόλος του "μαχητικού έκτακτης ανάγκης" καθώς και να μπορεί να πραγματοποιηθεί η μετάπτωση μελλοντικών πιλότων [[μαχητικό αεροσκάφος|μαχητικών]].

Τα Fw 56 αποδείχθηκαν ιδιαίτερα δημοφιλή με τους πιλότους. λόγω των καλών πτητικών του χαρακτηριστικών και της δυνατότητάς του να πραγματοποιεί ακροβατικούς ελιγμούς.

==Εκδόσεις==

;Fw&nbsp;56a
:Το αρχικό πρωτότυπο.

;Fw&nbsp;56&nbsp;V2
:Το δεύτερο πρωτότυπο.

;Fw&nbsp;56&nbsp;V3
:Το τρίτο πρωτότυπο.

;Fw&nbsp;56A-0
:Τρία αεροσκάφη προπαραγωγής.

;Fw&nbsp;56A-1
:Η κύρια έκδοση παραγωγής.

==Χρήστες==
;[[Αυστρία]]
* [[Αυστριακή Πολεμική Αεροπορία]]

;[[Βολιβία]]
* [[Βολιβιανή Πολεμική Αεροπορία]]

;[[Βουλγαρία]]
* [[Βουλγαρική Πολεμική Αεροπορία]]

;[[Τρίτο Ράιχ|Γερμανία]]
* *Luftwaffe*

;[[Βασίλειο της Ουγγαρίας|Ουγγαρία]]
*[[Ουγγρική Βασιλική Αεροπορία]]

;[[Ολλανδία]]
*[[Ολλανδική Βασιλική Αεροπορία]]

;[[Ρουμανία]]
*[[Ρουμανική Βασιλική Αεροπορία]]

;[[Δεύτερη Ισπανική Δημοκρατία]]
*Το Fw 56 ήταν ένας από τους ελάχιστους τύπους αεροσκαφών γερμανικής προέλευσης στις τάξεις της αεροπορίας των [[Δημοκρατικοί (Ισπανικός Εμφύλιος Πόλεμος)|Δημοκρατικών]].

;[[Ισπανία]]
*[[Ισπανική Πολεμική Αεροπορία]]

==Δείτε επίσης==
;Αεροσκάφη που σχετίζονται με την ανάπτυξη του *Stösser''
* Focke-Wulf Fw&nbsp;159

;Παρόμοια αεροσκάφη
* Arado Ar&nbsp;76
* Heinkel He&nbsp;74

;Κατάλογοι
* Κατάλογος αεροσκαφών του Β' Παγκοσμίου Πολέμου

## Παραπομπές


## Εξωτερικοί σύνδεσμοι
* 

Κατηγορία:Αεροσκάφη Focke-Wulf
Κατηγορία:Εκπαιδευτικά αεροσκάφη
Κατηγορία:Αεροσκάφη του Μεσοπολέμου
Κατηγορία:Αεροσκάφη του Β' Παγκοσμίου Πολέμου
Κατηγορία:Εμβολοκινητήρια στρατιωτικά αεροσκάφη